**ŠILUTĖS R. VILKYČIŲ PAGRINDINĖS MOKYKLOS VEIKLOS KOKYBĖS ĮSIVERTINIMO ATASKAITA**

2015-2016 M. M.

(2016 m. birželis)

**MOKYKLOS VEIKLOS ĮSIVERTINIMO GRUPIŲ**

**REKOMENDACIJOS** (2017 metų veiklos planavimui)

Mokyklos veiklos kokybės įsivertinimas buvo atliktas pagal naują veiklos kokybės įsivertinimo metodikos rekomendacijas (2015 m.).

Dėl 2 srities „Ugdymas(sis) ir mokinių patirtys“ temos 2.4. „Vertinimas ugdant“ veiklos rodiklio „2.4.2. „Mokinių įsivertinimas“ rezultatų pagerinimo

 ***(2.4.2. „Mokinių įsivertinimas“ 3 lygis)***

* Mokytojų metodinėse grupėse aptarti įvairius mokinių pasiekimų ir pažangos (įsi)vertinimo instrumentus.
* Visiems dalykų, pradinių klasių mokytojams individualiai pasirengti mokinių pasiekimų (įsi)vertinimo, pažangos stebėjimo, fiksavimo lapus, pagal kuriuos mokiniai galėtų palyginti dabartinius mokymosi rezultatus su ankstesniais bei suplanuoti žingsnius, siekiant pažangos. Metodinėse grupėse numatyti aptarimus.

Dėl 3 srities „Aplinkos“ temos 3.2. „Mokymasis be sienų“ veiklos rodiklio „3.2.1. Mokymasis ne mokykloje“ rezultatų pagerinimo

***(3.2.1. „Mokymasis ne mokykloje“ tarp 2-3 lygio)***

* Mokytojams, rengiant ilgalaikius planus, pastabose numatyti edukacinę veiklą įvairiose mokyklos aplinkose bent kartą per metus.
* Mokytojams, rengiant ilgalaikius planus, pastabose bent kartą per metus numatyti edukacinę išvyką už mokyklos ribų esančiose aplinkose.
* Klasių vadovams klasių vadovų planuose numatyti po 2 edukacines išvykas per mokslo metus.
* Mokyklos strateginiame plane edukacinių aplinkų gerinimui planuoti įrengti mokyklos aplinkose ugdymui pritaikytas vietas, pvz. klasę lauke, vidaus erdvėse mokymosi zoną.
* Kiekvienam mokytojui, įvykdžius netradicinę veiklą ar edukacinę išvyką, mokyklos internetinėje svetainėje talpinti trumpą veiklos aprašymą ir nuotraukas.